2009 m.

2009 m. buvo nekeliamieji metai, prasidedantys ketvirtadienį pagal Grigaliaus kalendorių.

Lietuvoje

Ilgalaikiai įvykiai 

 Lietuva švenčia Lietuvos vardo paminėjimo tūkstantmetį;
 Vilnius – Europos kultūros sostinė 2009.

Įvykiai 

 Sausio 16 d. – Riaušės Lietuvoje prie Seimo;
 Sausio 22 d.:
 Lietuviškas Vikižodynas pasiekė 100 000 straipsnių ribą;
 Lietuviškoji Vikipedija pasiekė 80 000 straipsnių ribą;
 Vasario 14 d. – Lietuva šventė savo vardo paminėjimo tūkstantmetį;
 Gegužės 17 d. – Lietuvoje išrinkta pirmoji prezidentė moteris (Dalia Grybauskaitė);
 Birželio 10 d. – Lietuviškas Vikižodynas pasiekė 200 000 straipsnių ribą;
 Birželio 30 d. – Vilniuje prasidėjo antrasis Lietuvos ir Japonijos architektūros renginys „Rytai-Rytai“;
 Liepos 7 d. – Atidaryti Valdovų rūmai Vilniuje;
 Liepos 12 d. – Dalios Grybauskaitės inauguracija;
 Rugpjūčio 3 d. – Lietuviškoji Vikipedija pasiekė 90 000 straipsnių ribą;
 Spalio 25 d. – Lietuviškas Vikižodynas pasiekė 300 000 straipsnių ribą;
 Gruodžio 31 d. – Sustabdytas paskutinis (antrasis) Ignalinos AE reaktorius.

Mirtys 

 Sausio 5 d. – Gražutė Šlapelytė-Sirutienė, Lietuvos pedagogė, kalbininkė, JAV lietuvių visuomenės veikėja (g. 1909 m.).
 Sausio 6 d. – Jonas Kučingis, kunigas, garbės prelatas (1965 m.), visuomenės veikėjas, lietuvybės puoselėtojas JAV (g. 1908 m.).
 Sausio 10 d. – Juozas Šliažas, lengvaatletis, lengvosios atletikos propaguotojas, sporto pedagogas, profesorius, sporto organizatorius, vienas iš Lietuvos tautinio olimpinio komiteto atkūrėjų (g. 1925 m.).
 Sausio 18 d. – Zenonas Petrauskas, teisininkas, teisėtyrininkas tarptautininkas, diplomatinės ir konsulinės teisės ekspertas, teisės pedagogas, Vilniaus universiteto (VU) Teisės fakulteto docentas, politinis veikėjas, Lietuvos užsienio reikalų viceministras, ESBO Sutaikymo ir arbitražo teismo sutaikytojas (g. 1950 m.).
 Sausio 20 d. – Vaclovas Lapė, Lietuvos politinis bei žemės ūkio veikėjas (g. 1934 m.).
 Sausio 23 d.:
 Ana Marija Radvilaitė, pedagogė, Lenkijos politinė veikėja. Kunigaikštytė, kilusi iš Radvilų giminės Nesvyžiaus šakos, tėvas Kristupas Mikalojus Radvila, motina Marija iš Popielų, herbo Sulima (g. 1939 m.).
 Edmundas Šimkus, Lietuvos ir Tauragės rajono politinis bei visuomenės veikėjas. DP narys (g. 1954 m.).

 Vasario 2 d. – Petras Razbadauskas, Lietuvos ir Zarasų rajono politinis bei visuomenės veikėjas (g. 1951 m.).
 Vasario 9 d. – Kazys Bradūnas, lietuvių poetas (g. 1917 m.).
 Vasario 16 d. – Klemensas Kučinskas, Lietuvos laisvės kovų dalyvis, zootechnikas, kraštotyrininkas (g. 1927 m.).
 Vasario 19 d. – Alis Vidūnas, Lietuvos politikas (g. 1934 m.).
 Vasario 28 d. – Birutė Razauskienė-Daukintaitė, choro dirigentė ir pedagogė (g. 1929 m.).

 Kovo 2 d. – Vytautas Kaušinis, Lietuvos grafikas (g. 1930 m.).
 Kovo 6 d. – Leontijus Motiejūnas, Lietuvos epidemiologas, habilituotas biomedicinos mokslų daktaras (g. 1925 m.).
 Kovo 7 d. – Aleksandras Lysovas, Lietuvos literatūros tyrinėtojas, poetas, humanitarinių mokslų daktaras (g. 1947 m.).
 Kovo 9 d.:
 Leonidas Muraška, Lietuvos dainininkas (bosas) (g. 1924 m.).
 Nadežda Kazakauskienė, choro dirigentė ir pedagogė (g. 1926 m.).
 Kovo 16 d. – Ričardas Baubinas, Lietuvos geografas, fizinių mokslų daktaras (g. 1960 m.).
 Kovo 26 d. – Vincas Augustinavičius, Australijos lietuvių visuomenės ir spaudos veikėjas, žurnalistas (g. 1920 m.).
 Kovo 28 d. – Jonas Lukauskas, ekonomistas, LKP ir Lietuvos karinis veikėjas, Lietuvos kariuomenės pulkininkas (g. 1935 m.).
 Kovo 30 d. – Ignas Prakapas, Lietuvos ir Kaišiadorių rajono politinis bei visuomenės veikėjas (g. 1944 m.).

 Balandžio 2 d. – Vincas Auryla, lietuvių literatūros tyrinėtojas, humanitarinių mokslų daktaras (g. 1923 m.).
 Balandžio 3 d. – Aloyzas Zairys, Lietuvos veterinarijos gydytojas, Jurbarko rajono politinis bei visuomenės veikėjas (g. 1940 m.).
 Balandžio 4 d. – Antanas Razgaitis, teisininkas, JAV lietuvių veikėjas, ateitininkas.
 Balandžio 6 d. – Edmundas Grigaliūnas, Lietuvos ir Joniškio rajono politinis bei visuomenės veikėjas (g. 1952 m.).
 Balandžio 10 d. – Kazys Knizikevičius, gydytojas rentgenologas, medicinos istorikas, Šiaulių miesto visuomenės veikėjas, miesto Garbės pilietis (g. 1915 m.).
 Balandžio 11 d. – Vytautas Juozapas Mažiulis, Lietuvos kalbininkas, baltistas, habilituotas humanitarinių mokslų daktaras (g. 1926 m.).
 Balandžio 12 d. – Ramutis Balčiūnas, lietuvių dirigentas (g. 1934 m.).
 Balandžio 18 d. – Bronius Talačka, lietuvių aktorius, scenaristas, režisierius (g. 1935 m.).
 Balandžio 19 d.:
 Evaldas Mikaliūnas, Lietuvos lėlių teatro aktorius, vaikystėje kino aktorius (g. 1960 m.).
 Vaclovas Peleckis, statybos inžinierius, Lietuvos nusipelnęs bokso treneris, tarptautinės klasės teisėjas, vadinamas Lietuvos bokso tėvu, 1999 m. pripažintas geriausiu XX a. Lietuvos bokso treneriu, Lietuvos bokso čempionas, pasak agentūros „Factum“ Lietuvos rekordų knygos – vyriausias amžiumi Lietuvos rašytojas (g. 1910 m.).

 Gegužės 4 d. – Rimantas Didžgalvis, Lietuvos ir Kauno miesto politinis bei visuomenės veikėjas (g. 1945 m.).
 Gegužės 9 d. – Petras Skodžius, Lietuvos rašytojas, žurnalistas, vertėjas, visuomenės veikėjas, Biržų garbės pilietis (g. 1927 m.).
 Gegužės 14 d.:
 Petras Golokvoščius, Lietuvos matematikas, fizinių mokslų daktaras (g. 1923 m.).
 Rimantas Laužackas, Lietuvos edukologas, habilituotas socialinių mokslų daktaras (g. 1950 m.).
 Gegužės 15 d. – Vladas Butėnas, Lietuvos žurnalistas, politinis bei visuomenės veikėjas (g. 1940 m.).
 Gegužės 18 d.:
 Algis Jurgis Morkeliūnas, Lietuvos matematikas, habilituotas fizinių mokslų daktaras (g. 1941 m.).
 Zita Žemaitytė, menotyrininkė, dailėtyrininkė, dailės istorikė, Lietuvos nacionalinės kultūros ir meno premijos laureatė, Lietuvos dailininkų sąjungos narė (g. 1923 m.).
 Gegužės 22 d. – Romualdas Narečionis, Lietuvos rašytojas, dramaturgas, publicistas, žurnalistas (g. 1930 m.).
 Gegužės 24 d. – Jurgis Gaižauskas, kompozitorius, smuikininkas, dirigentas, kultūros ir meno veikėjas (g. 1922 m.).
 Gegužės 25 d. – Vitas Leonavičius, vadybininkas, Lietuvos ir Alytaus miesto politinis bei visuomenės veikėjas (g. 1945 m.).

 Birželio 4 d. – Algirdas Juozapas Gaigalas, Lietuvos geologas, habilituotas fizinių mokslų daktaras, akademikas (g. 1933 m.).
 Birželio 12 d. – Jonas Pranas Palukaitis, Lietuvos žurnalistas, redaktorius, leidėjas (g. 1916 m.).
 Birželio 13 d. – Aloyzas Paulikas, Lietuvos ir Skuodo rajono politinis bei visuomenės veikėjas (g. 1950 m.).
 Birželio 15 d. – Kostas Kęstutis Miklas-Miklaševičius, Lietuvos inžinierius, žurnalistas, JAV lietuvių visuomenės veikėjas (g. 1922 m.).
 Birželio 20 d. – Vadimas Titarenka, ukrainiečių kilmės Lietuvos finansininkas, finansų analitikas, ekonomistas (g. 1964 m.).
 Birželio 26 d. – Arūnas Albinas Visockas, Lietuvos profsąjungų ir politinis veikėjas (g. 1960 m.).

 Liepos 6 d. – Stanislovas Lazutka, Lietuvos istorikas, profesorius, habilituotas daktaras (g. 1923 m.).
 Liepos 9 d. – Vilma Čiplytė, Lietuvos kultūrologė, folkloristė, liaudies muzikos atlikėja (g. 1969 m.).
 Liepos 23 d.:
 Antanas Barasa, Lietuvos ir Kretingos rajono verslo, politinis bei visuomenės veikėjas (g. 1946 m.).
 Sofija Veiverytė, Lietuvos monumentaliosios ir dekoratyvinės tapybos dailininkė, profesorė (g. 1926 m.).
 Liepos 26 d. – Julija Daniliauskienė, Lietuvos tautodailininkė (g. 1926 m.).
 Liepos 31 d. – Ona Jaudegytė, Lietuvos gydytoja oftalmologė, habilituota biomedicinos mokslų daktarė (g. 1914 m.).

 Rugpjūčio 17 d. – Romanas Plečkaitis, lietuvių filosofas, logikas, filosofijos istorijos tyrinėtojas, habilituotas daktaras, profesorius (g. 1933 m.).
 Rugpjūčio 25 d. – Pranciškus Porutis, Lietuvos dailininkas tapytojas akvarelininkas (g. 1924 m.).
 Rugpjūčio 27 d. – Romualdas Grabštas, muzikas, dirigentas, „Kauno bigbendo“, vienintelio profesionalaus Lietuvoje džiazo orkestro, įkūrėjas ir ilgametis jo meno vadovas (g. 1943 m.).
 Rugpjūčio 30 d. – Medardas Čobotas, medicinos mokslų daktaras, docentas. Lietuvos Nepriklausomybės Atkūrimo Akto signataras (g. 1928 m.).

 Rugsėjo 8 d. – Jonas Petrošius, katalikų dvasininkas, kunigas, prelatas (nuo 1987 m.), žurnalistas (g. 1921 m.).
 Rugsėjo 11 d. – Vladas Daujotas, dailininkas tekstilininkas, Lietuvos Dailės akademijos profesorius (g. 1921 m.).
 Rugsėjo 24 d. – Vladimiras Jefremovas, Lietuvos teatro aktorius (g. 1942 m.).
 Rugsėjo 28 d.:
 Gintautas Jurgis Česnys, Lietuvos gydytojas anatomas ir antropologas, habilituotas biomedicinos mokslų daktaras (g. 1940 m.).
 Gražina Bigelytė-Bulavienė, Lietuvos televizijos diktorė, redaktorė (g. 1938 m.).

 Spalio 5 d. – Jonas Furmanavičius, teisininkas, Kauno apygardos teismo teisėjas (g. 1962 m.).
 Spalio 7 d. – Česlovas Jakimavičius, Lietuvos inžinierius mechanikas, technologijos mokslų daktaras (g. 1924 m.).
 Spalio 8 d. – Jonas Činga, agronomas, pramonininkas, visuomeninės veikėjas, mecenatas, ateitininkas (g. 1914 m.).
 Spalio 16 d. – Meilutė Julija Lukšienė–Matjošaitytė, lietuvių literatūros tyrinėtoja, pedagogė, edukologė, habilituota socialinių mokslų daktarė, viena iš Tautinės mokyklos koncepcijos autorių (g. 1913 m.).
 Spalio 23 d.:
 Algis Skačkauskas, dailininkas, dailės pedagogas, vienas iškiliausių XX a. antros pusės Lietuvos tapytojų (g. 1955 m.).
 Monika Bičiūnienė, Lietuvos tautodailininkė tapytoja (g. 1910 m.).
 Rimantas Krupickas, Lietuvos geografas, fizinių mokslų daktaras, žygeivių judėjimo Lietuvoje pradininkas, Tautinio ąžuolyno iniciatorius, Jaunųjų Geografų Mokyklos įkūrėjas (g. 1943 m.).
 Vaclovas Dargužas, veterinaras, Šveicarijos lietuvių visuomenės veikėjas, Vilniaus universiteto garbės daktaras, VU bibliotekos mecenatas (g. 1920 m.).
 Spalio 25 d.:
 Vytautas Makaraitis, Lietuvos architektas (g. 1950 m.).
 Zita Lazdauskienė, pedagogė, Lietuvos ir Šilalės rajono politinė bei visuomenės veikėja (g. 1952 m.).

 Lapkričio 2 d. – Šabtajus Henrikovičius Kalmanovičius, KGB agentas, kuris vėliau tapo sėkmingu verslininku ir vadybininku, Lietuvos bei Rusijos sporto mecenatu (g. 1947 m.).
 Lapkričio 3 d.:
 Vilhelmas Vaičekauskas, lietuvių teatro ir kino aktorius (g. 1936 m.).
 Vytautas Tribandis, Lietuvos dailininkas tapytojas, pedagogas (g. 1942 m.).
 Lapkričio 23 d. – Juzefas Jurgelevičius, Lietuvos futbolininkas, „Geriausias Lietuvos futbolininkas“, vienas techniškiausių „Žalgirio“ futbolininkų per visą komandos istoriją (g. 1947 m.).
 Lapkričio 29 d. – Balys Balčiūnas, Lietuvos veterinarijos gydytojas, biomedicinos mokslų daktaras (g. 1923 m.).

 Gruodžio 10 d. – Vytautas Klova, Lietuvos kompozitorius ir pedagogas (g. 1926 m.).
 Gruodžio 13 d. – Vladas Katkevičius, Lietuvos inžinierius elektromechanikas, visuomenės veikėjas, habilituotas technologijos mokslų daktaras (g. 1937 m.).
 Gruodžio 23 d. – Jurgis Vytautas Čibiras, Lietuvos režisierius (g. 1936 m.).
 Gruodžio 31 d. – Gendrutis Morkūnas, fizinių mokslų daktaras, taip pat rašęs knygas vaikams. Savo, kaip fiziko, gyvenime atliko įvairius tyrimus, ieškojo būdų, kaip žmonėms būtų galima apsisaugoti nuo radiacijos, rašė mokslinius straipsnius. Kitas – „rašytojo ir skaitytojo“ – gyvenimas vyko vakarais ir savaitgaliais (g. 1960 m.).

Pasaulyje

Ilgalaikiai įvykiai 

 Tarptautiniai astronomijos metai.

Įvykiai 

Sausis
 Sausio 1 d.:
 Norvegijoje legalizuotos homoseksualų santuokos;
 Slovakijoje įvestas euras;
 Sausio 3 d. – JAV pradėjo dirbti naujasis kongresas;
 Sausio 20 d. – Barako Obamos inauguracija JAV. Jis tapo 44-uoju JAV prezidentu, bei pirmuoju juodaodžiu JAV prezidentu;
 Sausio 26 d. – dalinis Saulės užtemimas.
Vasaris
 Vasario 8 d. – Los Andžele vyko 51-ieji Grammy apdovanojimai.
Gegužė
 Gegužės 2 d. – Indonezijoje vyko Prezidento rinkimai;
 Gegužės 3 d. – Panamoje vyko Prezidento bei Parlamento rinkimai;
 Gegužės 16 d. – 54-oji Eurovizija Maskvoje, Rusijoje.
Liepa
 Liepos 22 d. – Visiškas saulės užtemimas.
Rugsėjis
 Rugsėjo 14 d. – Parlamento rinkimai Norvegijoje.
Spalis
 Spalio 2 d. – Paskelbtas miestas kuriame vyks 2016 m. vasaros Olimpinės žaidynės. Olimpinės žaidynės vyks Rio de Žaneire;
 Spalio 22 d. – Pradėta pardavinėti Windows 7.
Lapkritis
 Lapkričio 29 d. – Prezidento rinkimai Hondūre.
Gruodis
 Gruodžio 11 d. – Prezidento rinkimai Čilėje.
Nedatuoti
 Prezidento rinkimai Tunise.

Mirtys 

 Sausio 2 d. – Anatolijus Markovičius Gurevičius, sovietų žvalgas, GRU karininkas, Raudonosios kapelos (Raudonosios kuopos, ) steigėjas, vienas vadovų (g. 1913 m.).
 Sausio 5 d. – Adolf Merckle, vokiečių verslininkas, investuotojas, teisininkas, vienas turtingiausių Vokietijos žmonių (2006 m. įtrauktas į Turtingiausių Vokietijos žmonių sąraše užėmė 3 vietą; Forbes sąraše – 65 vietą) (g. 1934 m.).
 Sausio 28 d.:
 Džonas Apdaikas, JAV, rašytojas (g. 1923 m.).
 Werner Flume, vokiečių teisininkas, teisėtyrininkas civilistas bei romanistas, teisės istorikas, profesorius, vienas žymiausių Vokietijos XX a. teisėtyrininkų (g. 1908 m.).

 Kovo 31 d. – Raulis Alfonsinas, Argentinos politikas ir prezidentas (nuo 1983 m. gruodžio 10 d. iki 1989 m. liepos 9 d.) (g. 1927 m.).

 Balandžio 14 d. – Morisas Driuonas, prancūzų rašytojas, politinis ir visuomenės veikėjas (g. 1918 m.).

 Gegužės 9 d. – Charles Jerome „Chuck“ Daly, JAV krepšinio treneris, dukart NBA čempionas su Detroit Pistons, Barselonos olimpinių žaidynių aukso medalio laimėtojas, šį titulą gavo kaip legendinės Svajonių komandos vyr. treneris (g. 1930 m.).
 Gegužės 19 d. – Robert Francis Furchgott, 1998 m. Nobelio fiziologijos ir medicinos premijos laureatas (g. 1916 m.).
 Gegužės 22 d. – Aleksandras Mežirovas, Rusijos poetas, vertėjas (g. 1923 m.).
 Gegužės 23 d.:
 Derek William Bowett, britų teisininkas, teisėtyrininkas tarptautininkas, Kembridžo universiteto Whewell tarptautinės teisės katedros profesorius (1981–1991), JT Tarptautinės teisės komisijos narys (1991–1996) (g. 1927 m.).
 No Mu Hionas, 16-asis Pietų Korėjos prezidentas, ėjęs pareigas nuo 2003 m. vasario 25 iki 2008 m. vasario 25 d. Prieš tapdamas politiku, buvo žmogaus teisių specialistas (g. 1946 m.).
 Gegužės 27 d. – Clive William John Granger, 2003 m. Nobelio ekonomikos premijos laureatas (g. 1934 m.).
 Gegužės 31 d. – Milvina Dean, paskutinė gyva Titaniko keleivė (g. 1912 m.).

 Birželio 3 d. – Džonas Arturas Karadainas, amerikiečių aktorius (g. 1936 m.).
 Birželio 8 d. – Omar Bongo, Gabono prezidentas (g. 1935 m.).
 Birželio 25 d.:
 Farrah Fawcett, amerikiečių aktorė ir žymi pop asmenybė (g. 1947 m.).
 Michael Joseph Jackson, amerikiečių dainininkas, dainų autorius, šokėjas ir prodiuseris (g. 1958 m.).
 Sky Saxon, JAV rokenrolo atlikėjas, grupės „The Seeds“ lyderis (g. 1937 m.).

 Rugpjūčio 1 d. – María Corazón Sumulong Cojuangco-Aquino, Filipinų valstybės veikėja. Prezidento Benigno Aquino žmona. Po vyro nužudymo tapo šalies 1986–1992 m. prezidente. Ji yra pirmoji moteris, tapusi Azijos valstybės prezidente (g. 1933 m.).
 Rugpjūčio 18 d. – Kim Dedžiunas, politikas, P. Korėjos prezidentas (1998–2003 m.) ir Nobelio taikos premijos laureatas (2000 m.) (g. 1925 m.).
 Rugpjūčio 27 d. – Sergejus Michalkovas, rusų rašytojas, vaikų poetas, Tarybų Sąjungos himno 1943 m. ir 1977 m. redakcijų bei Rusijos himno 2000 m. redakcijos žodžių autorius (g. 1913 m.).

 Rugsėjo 12 d. – Norman Ernest Borlaug, JAV žemės ūkio mokslų daktaras, humanitaras, Nobelio taikos premijos laureatas, Žaliosios revoliucijos pradininkas, naujų produktyvesnių ir ligoms atsparių javų veislių kūrėjas (g. 1914 m.).
 Rugsėjo 18 d. – Patrikas Sveizas, amerikiečių aktorius ir dainininkas (g. 1952 m.).
 Rugsėjo 30 d. – Pavelas Popovičius, ketvirtas tarybinis kosmonautas, dukart Tarybų Sąjungos didvyris (1962, 1974 m.), kosminio laivo „Vostok-4“ pilotas, kosminio laivo „Sojuz-14“ vadas. Pirmasis kosmonautas – ukrainietis (g. 1930 m.).

 Spalio 3 d. – Reinhard Mohn, vokiečių verslininkas, leidėjas, „Bertelsmann“ vadovas (g. 1921 m.).
 Spalio 15 d. – Emilis Assad Rached, brazilų krepšininkų. Assad dalyvavo m. Pasaulio krepšinio čempionatas 1967 m. su Brazilijos vyrų krepšinio rinktinė (g. 1943 m.).
 Spalio 23 d. – Walther Fürst, vokiečių teisininkas, teisėjas, buvęs Vokietijos Federalinio Administracinio teismo (BVerwG) vicepirmininkas, vėliau – ir pirmininkas (g. 1912 m.).
 Spalio 28 d. – Ingvaras Karlsonas, buvęs švedų ralio pilotas, kuris 1989 m. laimėjo du Pasaulio ralio čempionato etapus (g. 1947 m.).
 Spalio 30 d. – Klodas Levi-Strosas, prancūzų antropologas, labiausiai žinomas kaip struktūralizmo teorijos (arba kitaip struktūrinės antropologijos), padedančios suprasti visuomenę ir kultūrą, plėtotojas. Laikomas vienu svarbiausių XX amžiaus intelektualų (g. 1908 m.).

 Lapkričio 10 d. – Robert Enke, Vokietijos futbolininkas, žaidęs vartininko pozicijoje. Rungtyniavo tokiuose klubuose kaip FC Barcelona, SL Benfica ir Fenerbahçe SK, bet savo karjeros aukštumas pasiekė klube Hannover 96. Nuo 2007 m. buvo kviečiamas į Vokietijos nacionalinę rinktinę. Su ja dalyvavo 2008 m. Europos futbolo čempionate ir buvo realiausias kandidatas į pagrindinio rinktinės vartininko poziciją 2010 m. pasaulio futbolo čempionate (g. 1977 m.).
 Lapkričio 18 d. – Žana Klod Dena de Gijbon, menininkė, kartu su Christo kūrusi monumentalius aplinkos dailės kūrinius (g. 1931 m.).
 Lapkričio 21 d. – Vojtěch Cepl, čekų teisininkas, teisėtyrininkas, profesorius, teisėjas (g. 1938 m.).

 Gruodžio 16 d. – Jegoras Gaidaras, rusų ekonomistas, Rusijos politinis ir valstybės veikėjas. Vienas radikalių Rusijos ekonominių reformų ideologų ir vykdytojų (g. 1956 m.).
 Gruodžio 20 d. – Brittany Murphy, amerikiečių aktorė (g. 1977 m.).
 Gruodžio 21 d. – Edwin Gerhard Krebs, 1992 m. Nobelio fiziologijos ir medicinos premijos laureatas (g. 1918 m.).

 Joachim Wenzel, vokiečių teisininkas, teisėjas, Vokietijos AT (Bundesgerichtshof) vicepirmininkas (g. 1940 m.).

Nobelio premijos 

Nobelio premijos laureatai:
 Chemijos – Venkatraman Ramakrishnan (1952–), Thomas Arthur Steitz (1940–), Ada E. Yonath (1939–);
 Ekonomikos – Elinor Ostrom (1933–), Oliver Williamson (1932–);
 Fizikos – Charles K. Kao, Willard S. Boyle, George E. Smith;
 Literatūros – Herta Müller;
 Medicinos – Elizabeth Blackburn (1948–), Carol W. Greider (1961–), Jack W. Szostak (1952–);
 Taikos – Barack Obama (1961–).

Nuorodos 

2009 m.